L-UE qed tintroduċi regoli ġodda li joffru lin-negozji ambjent ta' pjattaformi online aktar trasparenti, ġust u prevedibbli, kif ukoll sistema effiċjenti biex jitfittex rimedju Illum, l-ambaxxaturi tal-istati membri mlaqqgħin fil-Coreper approvaw il-qbil proviżorju milħuq fit-13 ta' Frar mal-Parlament Ewropew dwar abbozz ta' regolament li jindirizza r-relazzjonijiet bejn il-pjattaformi online u n-negozji li jwettqu n-negozju tagħhom permezz tagħhom. Dawn ir-regoli ġodda ser joħolqu l-prevedibbiltà li hi meħtieġa għan-negozji tal-UE jekk dawn iridu jgawdu l-benefiċċji kollha tal-ekonomija tal-pjattaformi. Dan hu pass ferm importanti lejn it-tlestija tas-suq uniku diġitali tal-UE. It-trasparenza hija fundamentali. Niculae BĂDĂLĂU, Ministru għall-ekonomija tar-Rumanija Il-mira ewlenija tar-regolament hija li jiġi stabbilit qafas legali li jiggarantixxi termini u kondizzjonijiet trasparenti għall-utenti kummerċjali ta' pjattaformi online, kif ukoll possibbiltajiet effettivi għal meta dawn it-termini u l-kondizzjonijiet ma jitħarsux mill-pjattaformi online. Il-pjattaformi online koperti mir-regolament jinkludu postijiet tas-suq online, ħwienet online ta' applikazzjonijiet tas-software u/jew media soċjali online, kif ukoll magni tat-tiftix online, irrispettivament mill-post ta' stabbiliment tagħhom, dment li dawn jaqdu utenti kummerċjali li huma stabbiliti fl-UE u dment li joffru oġġetti jew servizzi lil konsumaturi li wkoll jinsabu fi ħdan l-UE. Fir-rigward tat- il-pjattaformi huma meħtieġa jużaw termini u kondizzjonijiet ċari u li jinftehmu għall-forniment tas-servizzi ta' intermedjazzjoni online tagħhom. Għandhom jipprovdu dikjarazzjoni tar-raġunijiet kull meta jiddeċiedu li jirrestrinġu, jissospendu jew itemmu l-użu tas-servizzi tagħhom minn utent kummerċjali. Barra minn hekk, il-pjattaformi għandhom jiżvelaw pubblikament il-parametri ewlenin li jistabbilixxu l- klassifikazzjoni tal-utenti kummerċjali fir-riżultati tat-tiftixa, kif ukoll kwalunkwe trattament differenzjat li huma jagħtu lill-prodotti u/jew is-servizzi offruti direttament minnhom jew permezz ta' kwalunkwe negozju li jaqa' taħthom. Għandhom jiżvelaw ukoll id-deskrizzjoni tal-kunsiderazzjonijiet ewlenin ekonomiċi, kummerċjali jew legali għar-restrizzjoni tal-kapaċità tal-utenti kummerċjali sabiex joffru kondizzjonijiet differenti lil konsumaturi barra l-pjattaforma Fir-rigward tal- mekkaniżmi tar-rimedju , ir-regolament jobbliga lill-pjattaformi kollha (minbarra l-iżgħar fosthom, kif definit b'mod ċar fir-regolament) jistabbilixxu sistema interna għat-trattament tal-ilmenti effiċjenti u rapida u jirrapportaw kull sena dwar l-effettività tagħha. Jeħtieġ ukoll li l-pjattaformi jelenkaw fit-termini u l-kondizzjonijiet tagħhom żewġ jew aktar għal każijiet fejn is-sistema interna għat-trattament tal-ilmenti ma tkunx tista' ssolvi tilwima bejn l-utenti kummerċjali tagħhom. Ir-regolament jistabbilixxi d-dritt li organizzazzjonijiet rappreżentattivi, assoċjazzjonijiet jew korpi pubbliċi jibdew proċedimenti ġudizzjarji kontra pjattaformi li ma jikkonformawx mar-rekwiżiti tar-regolament. Fl-aħħar nett, ir-regolament jagħti s-setgħa lill-Istati Membri biex jistabbilixxu pieni skont is-sistemi nazzjonali tagħhom meta jkun hemm ksur tar-regolament. Il-Kummissjoni hija mistiedna biex: tinkoraġġixxi lill-pjattaformi jistabbilixxu korpi ta' medjaturi speċjalizzati indipendenti kodiċi ta' kondotta tivvaluta b'mod regolari l-funzjonament tar-regoli l-ġodda. Ir-regolament għandu japplika tnax-il xahar mid-data tal-pubblikazzjoni tiegħu fil-Ġurnal Uffiċjali tal-UE. Il-passi li jmiss It-test maqbul, wara l-iskrutinju tas-soltu mill-ġuristi-lingwisti, dalwaqt ser jiġi ppreżentat għall-adozzjoni formali mill-Parlament Ewropew u mill-Kunsill. Kuntest Il-pjattaformi online huma faċilitaturi ewlenin tal-kummerċ diġitali. Bħalissa, aktar minn miljun negozju tal-UE jwettqu n-negozju permezz tal-pjattaformi online sabiex jilħqu lill-klijenti tagħhom, u huwa stmat li madwar 60 % tal-konsum privat u 30 % tal-konsum pubbliku ta' prodotti u servizzi relatati mal-ekonomija diġitali totali jsiru bi tranżazzjoni permezz ta' intermedjarji online. Filwaqt li joffru potenzjal kbir mil-lat ta' aċċess effiċjenti għal swieq (transfruntieri), in-negozji Ewropej ma jistgħux jisfruttaw bis-sħiħ il-potenzjal tal-ekonomija tal-pjattaformi online minħabba għadd ta' prattiki kummerċjali potenzjalment dannużi u minħabba nuqqas ta' mekkaniżmi ta' rimedju effettivi fl-Unjoni. Fl-istess waqt, il-fornituri tas-servizzi online jsibuha diffiċli biex joperaw fis-suq uniku minħabba l-frammentazzjoni emerġenti. Aqra t-test sħiħ hawnhekk.